stanford-oval/wikipedia huggingface dataset:
פרוטוקול דיפי-הלמן
ביטחון > התקפת אדם באמצע

נניח שהמצותתת איב אינה רק צופה פאסיבית אלא ביכולתה ליירט ולשנות מסרים בעודם בדרכם ליעדם מבלי שהמתקשרים הלגיטימיים יבחינו בכך. מצב כזה אפשרי בכל ערוץ תקשורת שאינו מאומת באופן קריפטוגרפי. במקרה כזה איב יכולה לבצע התקפה הידועה בשם התקפת האדם באמצע באופן הבא: כזכור אליס מעוניינת לשלוח לבוב את המפתח הציבורי שלה  A=g^{a} (כאשר  a הוא המפתח הפרטי) ובוב מעוניין לשלוח לאליס את המפתח הציבורי שלו  B=g^{b}. איב תחילה מכינה מפתחות משלה, נניח  E=g^{e}, ואז כאשר הם מתקשרים ביניהם היא מיירטת את המסרים מאליס לבוב ומבוב לאליס ומחליפה אותם ב־ E. כעת איב משתפת עם אליס ועם בוב בנפרד את המפתחות  A^{e} ו־ B^{e} בהתאמה בעוד שהם מאמינים כי הם שיתפו את המפתחות  B^{a} ו־ A^{b} בהתאמה, כמתואר בתרשים.
כעת אם אליס או בוב ישלחו זה לזה מסר מוצפן כלשהו עם מפתח ההצפנה  E^{a} או  E^{b} בהתאמה, איב יכולה ליירטו ולפענחו עם המפתח הפרטי המתאים שברשותה  A^{e} או  B^{e} בהתאמה. יתרה מזו, כדי שהמתקשרים הלגיטמיים לא יבחינו במתרחש היא חוזרת ומצפינה את המסר עם המפתח הפרטי שהיא שיתפה עם הצד השני ושולחת אותו ליעדו כאילו כלום לא קרה. כדי לסכל התקפה כזו על המתקשרים לאמת בדרך כלשהי את המסרים העוברים ביניהם, גם כדי להבטיח כי הגיעו מהמקור שהם סבורים וכן שהמסרים לא שונו באופן זדוני בדרכם ליעדם. מסיבה זו אימות והבטחת שלמות הם נושאים קריטיים באבטחת מידע. פרוטוקול MQV מספק מענה חלקי לבעיה. אפשר כמובן לחתום על כל המסרים עם החתימה הדיגיטלית המתאימה של כל צד.
הכללות

במקום לעבוד בחבורה הכפלית של המספרים מודולו הראשוני  p (שהיא חבורת אוילר של  p), אפשר לעבוד בכל חבורה ציקלית אחרת. השותפים צריכים לפרסם את החבורה  G ואת האיבר  a, ואז לחזור על התהליך כמתואר לעיל. הבעיות הניצבות בפני המאזין הסמוי נקראות 'בעיית דיפי־הלמן' ו'בעיית הלוגריתם הבדיד' בחבורה  G, בהתאמה.
ראו גם

MQV
חתימה דיגיטלית
מפתח ציבורי
החלפת מפתחות קוונטית
התקפת אדם באמצע על פרוטוקול דיפי־הלמן
קווין גרוסקרויץ

קווין גרוסקרויץ (בגרמנית: Kevin Großkreutz; נולד ב-19 ביולי 1988 בדורטמונד, גרמניה) הוא כדורגלן גרמני המשחק בעמדת קשר הכנף בקבוצת אורדינגן 05 מהליגה הגרמנית השלישית.
גרוסקרויץ שיחק במרבית הקריירה שלו בבורוסיה דורטמונד, עמה זכה בשתי אליפויות בבונדסליגה.
גרוסקרויץ ערך שש הופעות במדי נבחרת גרמניה, וזכה עמה במונדיאל 2014, על אף שלא שיחק בו דקה.
קריירת מועדונים

גרוסקרויץ התחיל את הקריירה שלו בקבוצות קטנות שונות בעיר דורטמונד. בשנת 2002, כאשר בשנת 2002 הוא מצטרף למחלקת הנוער של קבוצת בורוסיה דורטמונד ולאחר מכן מועבר לרוט וייס אלן. קווין עזר להעלות את הקבוצה לבונדסליגה, כאשר הוא מבקיע 12 שערים.
בחודש יולי 2009 חזר קווין לבורוסיה דורטמונד, כאשר הוא עורך את הופעת הבכורה שלו בניצחון 4-0 על נירנברג, באותו משחק הבקיע גרוסקרויץ את השער הראשון בניצחון לאחר מסירה מסוון בנדר.
בסוף חודש נובמבר 2010, קווין חתם על הארכת החוזה שלו לארבע שנים נוספות עד ליולי 2014. גרוסקרויץ לקח חלק חשוב בעונת 2010-11, כאשר בתחילת ינואר הוא מבקיע צמד שערים ומעניק בישול למריו גצה בניצחון 3-1 על באייר לברקוזן. קווין העניק באותה עונת אליפות שמונה שערים ושבעה בישולים.
בקיץ 2015 חתם גרוסקרויץ בגלאטסראיי הטורקית. ב-2 בספטמבר 2015 פיפ"א הכריזה כי גרוסקרויץ יוכל לשחק בקבוצה רק החל מינואר 2016, מכיוון שגלאטסראיי לא הגישה את מסמכי העברתו לפני סיום חלון ההעברות. ב-6 בינואר 2016 חתם בשטוגרט. בתום עונת 2015/16 נשר גרוסקרויץ עם שטוטגרט לבונדסליגה השנייה. גרוסקרויץ נשאר בשטוטגרט לאחר ירידת הליגה, במטרה להשיב את המועדון לבונדסליגה. ב-9 במרץ 2017 שוחרר מהקבוצה לאחר אירועי משמעת מחוץ למגרש.
לאחר שחרורו משטוטגרט, התאמן גרוסקרויץ עם בורוסיה דורטמונד, ובהמשך חתם בדרמשטאדט 98 שהייתה צפויה לנשור מהבונדסליגה, במטרה לחזק את הקבוצה לקראת מאבקי עלייה בעונת 2017/18. גרוסקרויץ לא הצליח במשימתו לעלות ליגה עם דרמשטאט, ובסיום עונת 2017/18 עזב את המועדון, בו הבקיע שלושה שערי ליגה ב-27 הופעות.
ביולי 2018 חתם גרוסקרויץ על חוזה באורדינגן 05, העולה החדשה אל הליגה הגרמנית השלישית.
נבחרת גרמניה

גרוסקרויץ ערך את הופעת הבכורה שלו במדי הנבחרת הגרמנית באמצע חודש מאי 2012 במשחק הידידות נגד נבחרת מלטה. גרוסקרויץ נכלל בסגל הגרמני למונדיאל 2014 שזכה בגביע העולמי, אך לא שותף בטורניר.
צ'אנזי

| --- | --- |

נגנית צ'אנזי
 סיווג:  כלי מיתר/כלי פריטה
 קבוצה:  כלי קורדופוני 
 
צ'אנזי או טיאנזי הוא כלי מיתר, כלי פריטה, סוג של לאוטה בעל שלושה מיתרים שמקורו ברפובליקת טובאן. הוא כלי זהה כמעט לחלוטין לשודרגה (Shudraga) המערב מונגולי, מזכיר במראהו את הבנג'ו ארוך-צוואר, תיבת התהודה שלו עשויה מעטפת עור (עז או נחש) בצורת עיגול, דמוי תוף, המחושק בגוף עץ בצורת לב או כליות. צוואר הכלי, המחובר לגוף העץ, עשוי מעץ אורן ואורכו מגיע לכ־660 מ"מ.
היסטורית הכלי מעורפלת למדי, אך קיים בסיס סביר להניח שהוא גלגולו של הסנקסיאן (Sanxian) הסיני שהגיע למונגוליה בתקופת שושלת צ'ינג ששלטה באזור החל מ־1644. בצורתו ובמספר המיתרים הוא מזכיר גם את השנשין מאוקינווה שביפן.
בטובאן הכלי משמש בעיקר ככלי ליווי לביצועי יחיד של שירת גרון. קונגאר-אול בוריסוביץ' אונדר (אנ') היה זמר גרון טובאני (סובייטי, רוסי), מפורסם שניגן גם בצ'אנזי.
עיצוב ומבנה

דגמים מסוימים מיוצרים עם שריגים, אחרים ללא שריגים כלל, או רק שריגים מצוירים על לוח האצבעות ומהווים קישוט. שני פתחי צליל קטנים מעטרים את תיבת התהודה (ברוב הכלים, אך לא בכולם), לצד קישוטי צבע. לעיתים קרובות, קצה צוואר הכלי, מעל לראש היתדות (מנגנון הכוונון), מעוטר בגילוף ראש סוס (נפוץ מאוד בכלים ברחבי מונגוליה). צלילו מזכיר את צלילי הבלוז המערביים, לא מאוד רחוקים מצלילי הבנג'ו וקרובים לגיטרה האקוסטית, הוא מייצר צליל חזק יותר מהדושפולור. הצ'אנזי נפוץ בכל מרכז אסיה.
כוונון ומיתרים

על הצ'אנזי מנגנים בפריטה באמצעות האגודל והאצבע, או במפרט, בתנועות מעלה ומטה על פני המיתרים - (בדרך כלל פורטים רק על המיתר הראשון באגודל, שאר המיתרים רק מזמזמים על מנת ללוות את שירת הצלילים העיליים.
בדומה לכוונון הדושפולור, גם את שלושת המיתרים (מיתרי המשי המסורתיים הוחלפו במיתרי גיטרה מניילון) של הצ'אנזי מכוונים באמצעות מפתחות כוונון (דומים לאלו של הגיטרה הקלאסית) חדשניים. יתדות הכוונון הארוכים במיוחד, אותן ניתן למצוא בחלק מהכלים, נועדו לקישוט בלבד.
שלושת מיתרי הגיטרה, עוברים מעל גשר רפוי למדי, הממוקם מעל לעור התוף, אל תפס מיתרים עשוי מעץ, שנקשר בחבל לתפס יתד בתחתית מסגרת גוף העץ.
מיתרי הצ'אנזי עשויים ניילון וניתן לכוונם ל-F2, C3, F3 או D2, A2, D3, אוC2, G2, C3; סדר הכוונון מהמיתר העליון לתחתון. בין המיתר העליון והאמצעי - חמישית, בין מיתר האמצעי לתחתון - רבע, לכן, בין המיתר עליון והתחתון ישנה אוקטבה.
גלריה

נגינת צ'אנזי במסעדה באולאן בטור
ניתן להבחין בקלות בדמיון הרב בין השנשין שבתמונה זו לצ'נזי
נגינת צ'נזי בתלבושת מסורתית
הופעה של להקת נמגר. במרכז מוזיקאי בעל ארבע מיתרים של הצאנזי
ראו גם

דושפולור
איגיל
בייזנצ'י
הערות שוליים

↑  "The Stringed Instrument Database".
↑  Shudraga or Shanz, www.soundtransformations.co.uk
↑  "ATLAS of Plucked Instruments". atlasofpluckedinstruments.com. נבדק ב-2021-04-18.
1 2  ATLAS of Plucked Instruments - Far East, www.atlasofpluckedinstruments.com
↑  shudraga · Grinnell College Musical Instrument Collection · WMI Testing, omeka-s.grinnell.edu
↑  Kongar-ol Ondar | Master throat singer from the Republic of Tuva (באנגלית אמריקאית)
↑  "Alash Ensemble - Chanzy". www.alashensemble.com. נבדק ב-2021-04-18.
| --- | --- |
בקרת זהויות :  MusicBrainz: 42055c06-6b7b-4b88-9ad0-f3c5180ba60e
צבי הירש כהן

אין תמונה חופשית
הרב צבי הירש הכהן (ה'תרכ"ג – ה'תש"י, 1863–1950) היה רב קנדי אשר שימש כרבה של מונטריאול עשרות שנים ופוסק הלכה מרכזי בקנדה כולה. מראשי תנועת המזרחי ופעיל ציוני.
ביוגרפיה

נולד לשרה וחיים בכפר בודוויץ', במחוז וילקובישק שבנפת סובלאק, למד אצל אביו ובהמשך, בהיותו כבן 14, אצל הרב מיכאל נאמן ראש הישיבה בוילקובישק. כעבור כשנתיים למד בישיבת רמיילס בווילנה אצל הרב בן ציון חריף, והחל מגיל 18 בישיבת וולוז'ין אצל הנצי"ב והרב חיים סולובייצ'יק. נסמך לרבנות בידי הרידב"ז ועוד. התגורר תקופה בבירז' ובה נישא.
בשנת ה'תר"ן (1890) היגר לקנדה. תחילה התפרנס ממלאכה, אולם עד מהרה מונה לשמש כרבה של מונטריאול. הוא החזיק בתפקיד זה במשך כשישים שנה, "עד שהוכר ונתקבל כרבה הכולל של יהדות קנדה". כאחד מהרבנים הראשונים שהגיעו לצפון אמריקה בכלל וקנדה בפרט, עסק הרב כהן בתיקונים יסודיים בתחומי הדת, הקמת בתי ספר ותלמודי תורה, הסדרת הכשרות, הקמת חבורות לימוד וישיבות, סידור ענייני הצדקה, ואף נחשב בידי הממשל כרב רשמי לאסירים יהודים.
נודע במיוחד בשל עיסוקו רב השנים, תוך הקדשת מאמץ אישי עצום ורב זרועות, להקמת בתי ספר יהודיים. בזכרונותיו ציין כי את היום שבו אישרה ועדה יהודית סודית חינוך של ילדים בבתי ספר פרוטסטנטיים, בשנת ה'תר"ס (1900), "היה היום האפל ביותר בימי חלדי, וקבעתיו ליום צום לכל חיי. בצוואתי לבני דרשתי שביום הזיכרון למותי, יעלו את זכר מאבקי למען בתי ספר מיוחדים לילידי ישראל". פעל בהצלחה לקבלת רישיון מטעם הממשל הקנדי להקמת קהילות יהודיות והכרה בהן.
בשנת ה'תרפ"ג, משהוקמו "ועד העיר" במונטריאול ו"ועד הרבנים" שעל ידו, נבחר ליושב ראש הוועד. היה בין מייסדי תנועת המזרחי בקנדה, מדובריה ומנהיגיה המרכזיים, וכיהן גם כנשיא כבוד שלה. פעל במשך שנים רבות לקידום מטרות ציוניות, גיוס כספים ועוד. כן היה חבר מייסד באגודת הרבנים וכן שימש חבר הוועד של עזרת תורה. בקיץ ה'תרפ"ז (1927) ביקר בארץ ישראל.
בשנותיו האחרונות חלה הרב צבי הירש כהן, פרש מן הרבנות ועבר להתגורר בבית בתו במאונט ורנון. נפטר בגיל 87, בשנת ה'תש"י (1950). בהלווייתו השתתפו כ-25,000 אלף יהודים, והיא נחשבה לאחת מהגדולות ביותר בקנדה. נטמן במונטריאול. מחליפו ברבנות בעיר היה סגנו, הרב יהושע הירשהורן.
ביוגרפיה > משפחתו

אחיו הבכור היה ר' אלעזר (1844–1914, ה'תרע"ד). למד בישיבת וולוז'ין, היגר לקנדה בשנת ה'תרכ"ט (1869) ובהמשך היה אחד מהעסקנים היהודים הגדולים במונטריאול. בנו, אריה-לאון כהן (1868–1937, ה'תרצ"ז) עלה עליו בעסקנותו הציבורית, שימש חבר ומנהל בכל הארגונים היהודים במדינה, והוא מהיהודים המפורסמים ביותר ביהדות קנדה. לזכותו נזקפת הסכמת ממשלת קנדה לקלוט עשרות אלפי מהגרים יהודיים, בין היתר נפגעי מלחמת העולם הראשונה, שארצות הברית סירבה לקבל. נכדו של אריה הוא הזמר היהודי הנודע לאונרד כהן.
בין בניו היו יצחק משה, ויעקב.
לקריאה נוספת

ספר זיכרון לחג יובל השבעים של הרב הגאון וכו' ר' צבי הירש כהן, מונטריאול תר"צ
'הרב ר' צבי הכהן ז"'ל', בתוך: הפרדס [כה, ד], טבת תשי"א, עמ' 59
ב. ג. זק, 'יהודי ליטא בקנדה', בתוך: יהדות ליטא, כרך ב, תל אביב תש"ך עמ' 403–404
מאיר שמשון גשורי, 'הכהן, צבי', בתוך: אנציקלופדיה של הציונות הדתית, כרך ג, ירושלים תשכ"ה, עמ' 27
עץ אבות – משפחת כהן, תשע"א, עמ' 54–57 (כולל תמונותיו בשנים שונות)
הערות שוליים

↑  'הרב ר' צבי הכהן ז"'ל', בתוך: הפרדס [כה, ד], טבת תשי"א, עמ' 59
↑  ראו: עץ אבות – משפחת כהן, תשע"א, עמ' 54–56
↑  יצחק אלפסי, דורשי ציון בפועל, ירושלים תשס"ו, עמ' 253
↑  ראו: ספר היובל של אגודת הרבנים האורתודוקסים דארצות הברית וקנדה, ניו יורק תרפ"ח, עמ' מו
↑  שערי ציון [ז, יב-יג], אב-אלול תרפ"ז, עמ' יג,ב
↑  קברו באתר "קברים" (בתוספת תמונותיו, תמונת האוהל שעל קברו, ועוד)
↑  ראו: עץ אבות – משפחת כהן, תשע"א, עמ' 52–54
צב רך אסייתי קטן-ראש

| צב רך אסייתי קטן-ראש |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים רכים
סוג:: צב רך קטן-ראש
מין:: צב רך אסייתי קטן-ראש
שם מדעי
 Chitra chitra ‏Nutphand, 1986

צב רך אסייתי קטן-ראש (שם מדעי: Chitra chitra) הוא מין של צב ענק ממשפחת הצבים הרכים החי בנהרות של מלזיה, תאילנד ואינדונזיה בג'אווה וסומטרה.
מאפיינים

אורכו של צב זה יכול להגיע ל-1.5 מטר. הוא בעל שריון גדול אבל ראשו קטן ובעל עיניים ולסתות קטנות. גם הזנב קטן אבל הצוואר וכפות הרגליים גדולות ועוזרות לצב לשוט במהירות במים. הוא נפוץ בעיקר במים רדודים.
הצב מצוי בסכנת הכחדה חמורה בטבע ולא ידוע עליו הרבה.
מאפיינים > תת-מינים

Chitra chitra chitra
Chitra chitra javanensis
הערות שוליים

↑  צב רך אסייתי קטן-ראש באתר הרשימה האדומה של IUCN
ציקלון אידאי

| --- | --- |

ציקלון אידאי מתקרב למוזמביק זמן קצר לאחר שהיה בעוצמת שיא, 14 במרץ 2019
 סוג:  ציקלון
 תאריך התחלה:  4 במרץ 2019
 תאריך סיום:  21 במרץ 2019
 משך האסון:  4 במרץ 2019 – 21 במרץ 2019 (18 ימים)
 עוצמה:  3 בסולם ספיר-סימפסון
 במדינות או באזורים:  מוזמביק (פגיעה קשה), זימבבואה (פגיעה קשה), מלאווי, מדגסקר
 מהירות הרוח:  195 קמ"ש
 לחץ נמוך:  27.76 מיליבר
 הרוגים:  מעל 700
 קואורדינטות:  20°S 80°E﻿ / ﻿20°S 80°E﻿ / -20; 80
 
 
ציקלון אידָאְי (באנגלית: Cyclone Idai) היא סופת ציקלון טרופית חזקה שהכתה במוזמביק מ-4 במרץ 2019 עד ל-21 במרץ 2019. ציקלון אידאי נחשב לאחת מסופות הציקלון הקשות ביותר שעברו באזור אפריקה וחצי הכדור הדרומי. הסערה גרמה לנזק קטסטרופלי במדינות רבות, וגרמה למותם של מעל ל-700 בני אדם ולמאות נעדרים.
ציקלון אידאי הביא רוחות חזקות, הצפות חמורות במדגסקר, מוזמביק, מלאווי וזימבבואה. הוא גרם למותם של 359 בני אדם במוזמביק, 259 בני אדם בזימבבואה, 56 בני אדם במלאווי ואדם אחד במדגסקר. נזקים קטסטרופליים נגרמו באזור דרום מוזמביק. נשיא מוזמביק הצהיר שמעל לאלף בני אדם מתו בסערה. משבר הומניטרי גדול התפתח בעקבות הסופה, כאשר מאות אלפי אנשים נזדקקו לעזרה דחופה במוזמביק ובזימבבווה. במוזמביק היו מקרים בהם כוחות ההצלה נאלצו לתת לאנשים למות, על מנת להתמקד בהצלה של אחרים.
ציקלון אידאי הוא הסופה העשירית במספר בעונות הסופות הטרופיות בדרום-מערב האוקיינוס ההודי בשנת 19–2018. עונה זו כללה (עד מרץ 2019) תשע סופות חזקות במיוחד. כמות זו של סופות חזקות היא הגבוה ביותר מאז החלו המדידות האמינות באמצעות לוויין בשנת 1967, והיא עברה את השיא הקודם שנקבע בעונת הסופות 2006-07.
ב-4 במרץ החל ציקלון אידאי להתפתח משקע טרופי במזרח חוף מוזמביק. הסופה הגיעה ליבשה באותו יום ונשארה בקטגוריה ציקלון טרופי במהלך שהותה ביבשה. ב-9 במרץ השקע הופיע מחדש בתעלת מוזמביק ועוצמת הסופה עלתה לסופה טרופית בינונית ביום למחרת. בשלב זה החלה הסופה להתעצם במהירות, והגיע לשיא זמני בקטגוריה סופת ציקלון טרופית חזקה, עם רוחות של 175 קמ"ש. בשלב זה החלה הסופה להחלש בגלל שינויים מבניים בליבת הסערה. הסופה נשארה בדרגה זו של סופת ציקלון במשך יום שלם ואז החלה להתחזק שוב. ב-14 במרץ הגיע הסופה לשיא חדש עם רוחות ממשוכות של 195 קמ"ש ועם לחץ אטמוספירי מרכזי מינמלי של 940 קילו-פסקל. בשלב זה החלה החלה הסופה להחלש כאשר התקרבה לחוף מוזמביק. ב-15 במרץ הסופה עלתה שוב על היבשה, בקרבת Beira, העיר הרביעית בגודלה במוזמביק, כסופת ציקלון אינטנסיבית, והיא נחלשה עוד ב-16 במרץ, ב-19 במרץ הסופה הופיע שוב בתעלת מוזמביק, והתפוגגה ב-21 במרץ.
משלחת מטעם ארגון ישראייד הגיעה למוזמביק בעקבות האסון על מנת להעניק סיוע רפואי, פסיכולוגי ולוגיסטי.
הערות שוליים

↑  בן שאול, הציקלון באפריקה: אותרו 700 הרוגים, באתר ערוץ 7, 24 במרץ 2019
↑  "Overwhelmed rescuers forced to leave some cyclone victims behind". CBS News. Agence France-Presse. 20 במרץ 2019. נבדק ב-20 במרץ 2019. {{cite news}}:  (עזרה)
↑  ראו 2018–19 South-West Indian Ocean cyclone season
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
צבי הירש יפה

| --- | --- |
אין תמונה חופשית
 לידה:  17 ביוני 1853 
 פטירה:  20 באפריל 1927 (בגיל 73) 
 
צבי הירש יפה (י"א בסיוון ה'תרי"ג, 17 ביוני 1853 – י"ח בניסן ה'תרפ"ז, 20 באפריל 1927) היה מתמטיקאי, כרונולוג, עסק בחקר לוחות השנה הכללים ובלוחות השנה העבריים, ממציא.
תולדות חייו

נולד במונאסטירשציזנה מחוז מסטיסלב, פלך מוהילב רוסיה, (רוסיה הלבנה). משפחתו התייחסה לגאון המפורסם מרדכי יפה בעל ה״לבושים״, שהיה בקי גם בהנדסה. אביו, שהתנגד לכל חידוש בתורת ישראל על דרך ההשכלה, נתן לבנו הצעיר חינוך תורני שמרני. עוד בילדותו נודע צבי הירש בכישרונו להנדסה ובעירו יצא לו שם של "בעל חשבון" מופלג. מחוסר ספרי לימוד בעברית ולפי דרכי החינוך בעיירות הקטנות של רוסיה באותם ימים לא ידע עד הגיעו לגיל 20 אפילו את השם אלגברה, ובחשאי הוא היה ממציא לפי תומו, כללים בחשבון. את הצורות ההנדסיות שלמד בעצמו, ידע, לצין רק באותיות האלף בית העברי, ועסק בהמצאת דברים שכבר הומצאו קודם לכן על ידי אחרים. את רוב ידיעותיו שאב מספריהם של פרץ סמולנסקין שהיה בן עירו ושל גבריאל יהודה ליכטנפלד שהיה פרק זמן, חותנו של י"ל פרץ.
אביו אשר הכיר לבסוף בכישרונות בנו השתדל להשיג לו ספרי מתמטיקה בעברית ובשנת תרל"ג הביא לו גם את ספריו של חיים זליג סלונימסקי שפתחו לפני העלם הצעיר אופקים חדשים. צבי הירש היה אוטודידקט וללא מורים ומדריכים הגיע למדרגה עליונה בידיעת המתמטיקה האנליטית. בעידודו של סלונימסקי, החל לכתוב בעצמו מאמרים. בשנת תרל"ז נדפס ב"הצפירה" (גיליון 24) מאמרו הראשון "מופתים מוחשים על סבוב הארץ היומי". מאז היה שולח לעיתון מאמרים: "תמונת הכלים אצל הקדמונים", "הבן במקרא" וכן ביאורים על נושאים הנוגעים לחשבון ומדידה בכתבי אברהם אבן עזרא ובתלמוד. באותו זמן הדפיס גם ב"האסיף" מאמרים בנושאים תורניים כמו: "האור הגנוז באגדות חז"ל", "שעורים של תורה", וגם הוסיף הערות ל"דברי ימי ישראל" לצבי גרץ בתרגומו של שאול פנחס רבינוביץ (בחלקים ד-ז).
בראשית שנת תרמ"א עבר לגור במוסקבה. שנה לאחר מכן (1881) נדפס ברוסית מאמרו החשוב ״מציאת קו ישר השווה בעמדתו לקשת העגול״. בשבתו במוסקבה המציא מכונה להקלת פעולות החשבון בחיבור, חיסור, כפל וחילוק, שהוצגה בעיר בתערוכה בשנת 1882. יפה זכה בשל כך בפרס ובתעודות כבוד. מלבד זאת המציא המצאות שימושיות נוספות כמו לוח תמיד שאליו מחובר מחזיק לעט.
ראובן בריינין כותב עליו בזיכרונותיו: "בשנת 1887 פגשתי את יפה במוסקבה הוא חי בדוחק והיה עסוק ביצירת ה"לוח-תמיד" שלו. כשסידרתי את חברת "שפה ברורה" הצטרף אליה ושם הכיר את יעקב מזא"ה, דר' יחיאל צ'לנוב, מנחם אוסישקין, יחיאל יוסף ליבונטין ואחרים"... "אדם צנוע ביותר, הוא נהג בקפידה ובדייקנות בכל דבר הן בספרות והן בחיים. מעולם לא הרצה אולם השתתפותו בוויכוחים וכן הערותיו הבלשניות בוויכוחים פרטיים הביאו תועלת רבה".
צבי הירש עבר עם משפחתו לוורשה והיה מגיה ב"הוצאת תושיה" וגם עוזר אדמיניסטרציה של ה"ביבליותקה העברית". אסופה זו יצאה לאור באותה ההוצאה, שבבעלותו של בן אביגדור, ובמסגרתה פורסמו ספרים מתורגמים רבים בתחום העיון והספרות היפה. הוא היה בקשר מכתבים הדוק עם חיים יחיאל בורנשטיין, שהיה מורו הרוחני ואף עמית למקצוע, והתייעץ איתו רבות בנושאי העיבור. חיבוריו של צבי הירש בתחום זה: "לוח תמיד אבטומטי לכל ימי השנה ולקביעת הפסחא לפי המנין היוליאני" ולוח כנ"ל לפי הלוח הגרגוריאני, צוינו במאסף מדעי של "חברת הטכניקה הגבוהה" במוסקבה; נכתב שם שבעזרת הלוחות הללו אפשר לפתור שאלות קלנדריות שאי אפשר היה לפתרן קודם לכן. יפה חבר עוד כמה לוחות השוואה לחשבונות הזמנים של העמים העתיקים, ו"לוחות-תמיד" עבריים לפי חשבון העיבור הנהוג בזמננו ולפי חשבונות בזמנים קדומים יותר.
התוכן אדולף ריכטר, שהיה גם חוקר תולדות העיבור בישראל, כותב בלוח שלו לשנת 1908 ״בין החוקרים במקצוע הלוח העברי, שמספרם לא מעט, נודע לתהילה זה שנים רבות ה׳ הירש יפה כאיש בעל מוח חריף ושמו מכובד מאד בין החכמים". בשנות חייו האחרונות התאלמן מאשתו, חיי בסמולנסק ושם גם נפטר.
ספריו

קורות חשבון העבור חקירות לברור העבור האמיתי עם מבוא בשם "גלוי סוד העבור", תולדות המחבר ו"הגהות והערות" מאת א.א. עקביא הוצאת "דרום" ירושלים תרצ"א. דפוס "ארץ-ישראל" ירושלים.
'הארץ: עם שבעה ועשרים ציורים,' ולנטין ולרין לונקביץ, צבי הירש יפה, פנחס קנטורוביץ, ורשה: דפוס הצפירה, 1903.
מאמר היהדות והציונות יפה, שניאור אריה, יפה, צבי הירש. דפוס מ"י האלטער, 1902 ווארשא.
ספר מאור עיניים מחבר ראשי: עזריה מן האדמים; מחברים נוספים: יפה, צבי הירש, .צונץ, יום טוב ליפמן. קסל, דוד. בדפוס י. אלאפין, ווארשא 1899.
חבור המשיחה והתשבורת-חלק שני - אברהם ב"ר חייא הנשיא עם הערות מאת צבי הירש יפה
מתוך: מחלקת רב סעדיה גאון ובן מאיר - בארנשטיין, חיים יחיאל רל"א שערים מאת  צבי הירש יפה. המאמר הופיע גם בספר היובל שי לכבוד מו"ה נחום סאקאלאוו: ביום מלאת חמש ועשרים שנה לעבודתו הספרותית / מאת חבריו ורעיו הסופרים ווארשא: דפוס שולדבערג ושותפו, תרס"ד
לקריאה נוספת

תולדות המחבר מאת אברהם אריה עקביא בספר: קורות חשבון העבור חקירות לברור העבור האמיתי עמ' 22, הוצאת "דרום" ירושלים תרצ"א. דפוס "ארץ-ישראל" ירושלים
לקסיקון הספרות העברית בדורות האחרונים כרך א' גצל קרסל הוצאת ספרית פועלים 1965-1967.
הערות שוליים

↑  כתבים נבחרים - בריינין ראובן ספרית פועלים בשיתוף קרן וינפר-מורגנשטין עמ 496
↑  תרגומים בספרות העברית בתקופת התחייה, עמ' 95
| --- | --- |
בקרת זהויות :  NLI: 987007504587005171  PLWABN: 9810539441405606  GND: 1169599680  ISNI: 0000 0003 8891 3981  LCCN: no2023087849  NTA: 30673561X  VIAF: 282182949   WorldCat (עם VIAF): 282182949
צבי הירש לוינסון

| --- | --- |

 לידה:  1863 ה'תרכ"ד וולוז'ין
 פטירה:  1921 (בגיל 58 בערך) י"ח בשבט ה'תרפ"א
 
הרב צבי הירש לוינסון (1863, ה'תרכ"ג - 1921, י"ח בשבט ה'תרפ"א) היה מנהל ישיבת ראדין, וחתנו של רבי ישראל מאיר מראדין, "החפץ חיים".
ביוגרפיה

נולד בוולוז'ין לרב חיים יחיאל מיכל, ובצעירותו למד בישיבת וולוז'ין אצל הנצי"ב ובאיישישוק.
לאחר מכן נסע רבי צבי ללמוד בישיבת ראדין אצל ה"חפץ חיים". הוא התחבב על החפץ חיים, שהיה לומד אתו מפעם לפעם סוגיות הלכתיות סבוכות, כשאת מסקנתן קבע בספרו "משנה ברורה". לאחר כמה שנות לימוד בישיבה, בשנת ה'תרמ"ו, לקחו החפץ חיים לחתן לבתו (מנישואיו הראשונים) שרה. וכך מתאר החפץ חיים תקופה זו:
"אף שעסקתי עוד אודות יתר חבורי הנוגע לענין מדות ולענין דברים הנוגע לענין הלכה למעשה, מ"מ לא העלמתי עיני מן הישיבה להחזיקה ולהרבותה, ולהשגיח עליה בכל ענינים שהיא צריכה. וכן התנהג עד שנת תרמ"ו שזיכני ד' להשיא בתי לאיש שהוא גאון בתורה וצדיק במעשים מוהר"ר צבי זללה"ה לעווינסאָן שלמד אז בישיבתנו. וכאשר בא לביתי נתחזק ב"ה עוד הישיבה ביותר ששנינו עמלנו להחזיקה ולהרבותה, וחתני ז"ל נתן נפשו על קיום הישיבה עד ימיו האחרונים זללה"ה"
לאחר נישואי ר' צבי הירש, מינה אותו החפץ חיים כעוזרו הן בעול הגשמי והן בעול הרוחני. מהצד הרוחני מונה רבי צבי כראש ישיבה והיה מוסר שיחות מעת לעת.
בצד הגשמי, מינהו החפץ חיים על מנת שיוריד מעליו את נטל הניהול השוטף של הישיבה. באותה תקופה התקשה החפץ חיים לקיים כלכלית את ישיבת ראדין, ולכן נאלץ לשלוח חלק מן הבחורים לישיבות אחרות, בהן היו תנאים נוחים יותר, ולשמור על הרשמה מוגבלת. התלמידים המועטים שבישיבה הסתפקו בשינה על ספסלים, ואף הארוחות בתחילה לא סופקו על ידי הישיבה, והבחורים שובצו לבתים שונים בכפר שם הם קיבלו את ארוחותיהם. לאחר תקופה מסוימת החפץ חיים בעצמו עבר מבית לבית לאסוף אוכל, והאוכל שאסף חולק בין התלמידים. אחרי זמן מה נפתח מטבח בישיבה עצמה.
ואכן בעקבות כניסתו לתפקיד התרחבה הישיבה והתנאים השתפרו. ביוזמתו עברה הישיבה למשכן קבע, לאחר שנים בהן שכנה הישיבה בבתי כנסת שונים בעיירה בראדין. עקב מעבר הישיבה למשכנה החדש, התאפשרה קבלת תלמידים נוספים לישיבה והיא גדלה במספר התלמידים.
כאמור, מלבד עזרתו בניהול הישיבה, הסתייע בו החפץ חיים אף ליצירתו הספרותית ה"משנה ברורה", והוא למד עמו בקביעות את ההלכות קודם שכתבן בקצרה בספרו.
בשנת ה'תרס"ז סייע רבי הירש לחותנו החפץ חיים להדפיס את הספר 'גבורת ארי' לרבי אריה לייב גינצבורג בעל השאגת אריה על מסכת יומא, שעד אותו הזמן היה בכתב יד.
רבי צבי הירש נפטר בי"ח בשבט ה'תרפ"א, בעיר סנובסק, אז בשליטת רוסיה, לאחר שישיבת ראדין נדדה לשם לזמן קצר בעקבות מלחמת העולם.
פטירתו של רבי צבי הירש קירבה עוד יותר את עזיבת הישיבה את רוסיה לאחר שזו נדדה לשם בשנת ה'תרע"ט. וחודש לאחר פטירתו של רבי הירש, בחודש אדר, יצאה הישיבה בדרכה חזרה לראדין.
צאצאיו

בנו הרב יהושע לייב לוינסון - נולד בשנת ה'תר"ן (1890), נישא לפרומה ליבא, בתו של רבי יעקב משה ספיר - כיהן כר"מ ומשגיח בישיבת ראדין ושימש כמנהלה הגשמי בשנותיה האחרונות, תחת אביו. פרומה ליבה לוינסון ושמונה ילדיהם נספו בתחילת מלחמת העולם השנייה והרב יהושע לוינסון נספה במחנה הריכוז דכאו בשנת 1944.
דובורושה - נישאה לרב אליעזר זאב קפלן ששימש משגיח בישיבת ראדין, אחיו של הרב ישראל חיים קפלן, חתנו של הרב ירוחם ליבוביץ, משגיח ישיבת מיר.
בת נוספת.
בן נוסף פרופסור לבוטניקה חי בניו יורק, בתו פארל זכתה בתחרות מוזיקה.
לקריאה נוספת

מוסדות התורה באירופה בבנינם ובחורבנם, שמואל קלמן מירסקי, ניו יורק תשט"ז.
הערות שוליים

↑  בן יהושע, הוציא לאור את הספר "חידושי הגר"א ליקוטי תורה"
↑  לפי תולדות וקורות חייו של החפץ חיים, מאת בנו הרב אריה לייב הכהן, עמ' לד. בספרים מסוימים מופיע שזה היה בשנת ה'תרמ"ג (כך למשל במאמר הבא: דוד זריז, ‏ישיבת ראדין, באתר "דעת"
, אבל ככל הנראה זו טעות, והשנה הנכונה היא ה'תרמ"ו כפי שמעיד בנו של החפץ חיים, וכפי שמעיד החפץ חיים עצמו במכתבו המובא להלן
↑  כפי שנכתב בשער הספר במהודרה הראשונה.
↑  נקראה כן, כפי הנראה על שם אמו של החפץ חיים.
↑  עדות אחותה פייגא חיה, בתו הקטנה של החפץ חיים (מאיר עיני ישראל, כרך א', עמ' 42)
↑  נינה של "חפץ חיים", דבר, 1 באוגוסט 1939
קווין דוניגן

| --- | --- |

 לידה:  1958 (בן 66 בערך)
 כינוי:  קיד
 השכלה:  בית הספר לממשל ע"ש קנדי באוניברסיטת הרווארד  בית הספר לטייסי ניסוי של הצי האמריקאי 
 השתייכות:  צי ארצות הברית
 תקופת הפעילות:  1980–2018 (כ־38 שנים)
 דרגה:   תת-אדמירל
 תפקידים בשירות
 מפקד אוניית לוחמה אמפיבית קורונדו  מפקד נושאת המטוסים קרל וינסון  מפקד כוח התקיפה 5  קצין אג"ם של פיקוד מרכז של ארצות הברית  מפקד הצי החמישי של ארצות הברית  מפקד כוחות הצי בפיקוד מרכז של ארצות הברית  מנהל מטה הצי
 עיטורים
  מדליית השירות המצוין של הצי (2)   מדליית השירות העילאי של מחלקת ההגנה  לגיון ההצטיינות (5)  מדליית האוויר
 
קווין מ. "קיד" דוניגן (באנגלית: Kevin M. "Kid" Donegan; נולד ב-1958) הוא קצין בדימוס בדרגת תת-אדמירל בצי ארצות הברית. שירת כמנהל מטה הצי, כמפקד הצי החמישי של ארצות הברית וכמפקד כוחות הצי בפיקוד מרכז של ארצות הברית.